sagorsarker/bangla-wikipedia huggingface dataset:
শিব পঞ্চসভা

পঞ্চ সভা স্থলঙ্গল বলতে বোঝায় ভগবান শিবের নটরাজ রূপের সেইসমস্ত মন্দিরগুলি, ধর্মীয় বিশ্বাস অনুযায়ী যেখানে তিনি মহাজাগতিক নৃৃত্য সম্পাদন করেছিলেন৷ "পঞ্চ" অর্থ পাঁচ, "সভৈ" বা "সভা" অর্থ বৃহত্তম কক্ষ এবং "স্থলঙ্গল" বলতে কোনো স্থানে অবস্থান করাকে নির্দেশিত করে৷ মন্দিরগুলির প্রতিটিই দক্ষিণ ভারতের তামিলনাড়ু রাজ্যে অবস্থিত৷
তামিল নাড়ুর হাতে গোনা কিছু মন্দিরই নটরাজ এবং তার তাণ্ডবনৃত্যের সাথে প্রত্যক্ষভাবে জড়িত৷ এই মন্দিরগুলির প্রতিটিরই নৃত্যভঙ্গি এবং মন্দিরকক্ষ সম্পর্কিত নিজেদের আলাদা আলাদা পৌরাণিক কাহিনী রয়েছে৷ ভগবান শিবের সাতটি তাণ্ডবনৃৃৃত্য একটি নির্দিষ্ট বিষয়বস্তুর সাতটি আলাদা আলাদা ধারা৷ একব্রহ্মের থেকে আত্মিক সৌন্দর্য ও সিদ্ধিলাভের একাধিক উপায় এটি৷ নৃৃত্যের নান্দনিক শিল্পরুচিসম্মত বহিঃপ্রকাশ ঘটে এরই মাধ্যমে৷
পৌরাণিক মত অনুসারে শিবেব তাণ্ডব সমূহের উল্লেখের ওপর ভিত্তি করে এবং অবস্থান নির্দিষ্ট করে প্রাপ্ত পাঁচটি নটরাজ মন্দিরই রয়েছে বর্তমান তামিল নাড়ু রাজ্যের ভৌগোলিক সীমাক্ষেত্রের মধ্যে৷ সাত ধরনের তাণ্ডবের মধ্যে সপ্তম তথা "আনন্দ তাণ্ডব"কেই প্রতীকীভাবে উপস্থাপন করা হয় এবং নৃৃত্যের সমস্ত ক্ষেত্রে ব্যবহার করা হয়৷ সপ্তম তাণ্ডবটি হলো শৈব সিদ্ধান্ত দর্শনের মূল মতবাদগুলির একটি বিমিশ্র রূপ৷ এই নৃত্যরূপটি দেব সৌন্দর্য এবং আশীর্বাণীর সহিত বিশ্বনান্দনিক আনন্দের উৎসরূপে গণ্য৷
ইন্দোনেশিয়াপন্থী মিলিশিয়া

ইন্দোনেশিয়াপন্থী মিলিশিয়ারা ছিল পূর্ব তিমুরের আধা - সামরিক মিলিশিয়া বাহিনী যারা ১৯৯০ এর দশকের শেষদিকে তিমুরের স্বাধীনতা সংগ্রামের সময় ইন্দোনেশিয়ান সরকারের প্রতি অনুগত ছিল। পূর্ব তিমুরের ইন্দোনেশিয়ান দখলদারিত্বের শেষ বছরগুলিতে তারা কার্যত তাদের কর্মকাণ্ড পরিচালনা করেছিল। মিলিশিয়াদের মধ্যে আইতারক, বেসি মেরাহ পুতিহ, লাকসৌর এবং মাহিদির নাম উল্লেখযোগ্য ছিল।
ইন্দোনেশিয়াপন্থী মিলিশিয়ারা পূর্ব তিমুরের স্বাধীনতা এবং ক্রান্তিকালীন সময়ে একাধিক অত্যাচার এবং গণ-হত্যার জন্য দায়ী ছিল। এর ফলে ১৯৯৯ পূর্ব তিমোরীয় সংকট দেখা দেয় (ইস্ট টিমর স্কর্চড-আর্থ ক্যাম্পেইন নামে পরিচিত), যার মধ্যে লিকুইসা চার্চ, ম্যানুয়েল ক্যারাস্কালিও হাউস এবং সুয়াই চার্চ গণহত্যার মতো ঘটনাগুলো বিশেষভাবে উল্লেখযোগ্য। আইতারকের নেতা ইউরিকো গুতারেস ছিল সর্বাধিক কুখ্যাত মিলিশিয়া নেতা যে লিকুইসা চার্চ গণহত্যায় দোষী সাব্যস্ত হয়ে দশ বছরের কারাদন্ডে দণ্ডিত হয়েছিল।
২০০৬ এর "[./Https://en.wikipedia.org/wiki/Answered%20by%20Fire "Answered by Fire"]" নামক অস্ট্রেলিয়ান মিনিসিরিজে এই গোষ্ঠীগুলির ও তাদের সদস্যদের নৃশংসতার কাহিনি দেখানো হয়েছিল।
আমিনুল হক লস্কর

আমিনুল হক লস্কর হলেন একজন ভারতীয় ব্যবসায়ী ও রাজনীতিবিদ যিনি ভারতীয় জনতা পার্টির রাজনীতির সাথে যুক্ত। তিনি আসাম বিধানসভার বর্তমান উপাধ্যক্ষ। ২০১৬ সালে তিনি আসাম বিধানসভায় সোনাই বিধানসভা কেন্দ্রের বিধায়ক হিসেবে নির্বাচিত হন।
আমিনুল হক লস্কর ১৯৬৬ সালের ২৭ ফেব্রুয়ারি জন্মগ্রহণ করেন। তার পিতার নাম আলাউদ্দিন লস্কর ও মায়ের নাম অলিরুন্নেসা লস্কর। তিনি ২০০০ সালের ১৯ অক্টোবর জাহেদা সুলতানা লস্করের সাথে বিবাহবন্ধনে আবদ্ধ হন। তাদের এক পুত্র ও এক কন্যা আছে।
আমিনুল হক লস্কর ২০১৬ সালে আসাম বিধানসভায় সোনাই বিধানসভা কেন্দ্রের বিধায়ক হিসেবে নির্বাচিত হন। ২০১৬ সালে আসাম বিধানসভায় ভারতীয় জনতা পার্টির নির্বাচিত বিধায়কদের মাঝে শুধু তিনিই ছিলেন মুসলমান। এরপর ২০১৯ সালের ৩১ জুলাই তিনি আসাম বিধানসভার উপাধ্যক্ষ হিসেবে নিযুক্ত হন।
দম দম দম

দম দম দম (; ) হচ্ছে ২০০১ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির সহ-লেখক ছিলেন আড়াগাম পেরুমাল যিনি চলচ্চিত্রটির পরিচালকও ছিলেন, আর প্রযোজনা করেছিলেন মণি রত্নম তার মাদ্রাজ টকিজ প্রযোজনা প্রতিষ্ঠান দ্বারা। চলচ্চিত্রটিতে মাধবন এবং জ্যোতিকা মুখ্য ভূমিকায় অভিনয় করেছিলেন, এদের সঙ্গে ছিলেন বিবেক, মণিভন্নন এবং মুরালী যারা মোটামুটি গুরুত্বপূর্ণ ভূমিকায় অভিনয় করেছিলেন। চলচ্চিত্রটির সিনেমাটোগ্রাফার ছিলেন রামজী, সম্পাদক ছিলেন শ্রীকর প্রসাদ এবং সঙ্গীত পরিচালক ছিলেন কার্তিক রাজা।
চলচ্চিত্রটির কাহিনী একজন অসুখী বর এবং বধূকে নিয়ে যাদেরকে জোর করে বিয়ে করাতে যাওয়া হয়। বর বিয়ে করতে চায়না কারণ সে বিবাহিত জীবন চায়না, সে চায় মদ আর অনেক নারীর শরীর, অপরদিকে বধূটি লেখাপড়া সামনে আগাতে চায়। তারা দুজনে মিলে বিয়ে বন্ধ করার চেষ্টা করে, কিন্তু পারেনা। তারা দুজনেই একসময় চিন্তা করে যে তাদের একসঙ্গে থাকাটা ভুল হবেনা এবং দুজনের বন্ধুত্বের এক পর্যায়ে তারা একে অপরের প্রেমে পড়ে যায়।
২০০১ সালের ১৩ এপ্রিল চলচ্চিত্রটি মুক্তি পেয়েছিলো এবং বাণিজ্যিকভাবে মোটামুটি সফলতা পেয়েছিলো।
আতিক ইসলাম

আতিকুল ইসলাম হলেন একজন বাংলাদেশী শিক্ষাবিদ। তিনি বাংলাদেশের নর্থ সাউথ বিশ্ববিদ্যালয়ের উপাচার্য ছিলেন।
আতিক ইসলাম ঢাকা বিশ্ববিদ্যালয় থেকে প্রথম শ্রেণিতে বি.কম সম্মাননা ও এম.কম ডিগ্রি অর্জন করেন। তিনি নিউ সাউথ ওয়েলস বিশ্ববিদ্যালয় থেকে মাস্টার্স এবং সিডনি বিশ্ববিদ্যালয় থেকে পিএইচডি ডিগ্রি অর্জন করেন। তিনি সিপিএ অস্ট্রেলিয়ার ফেলো এবং অস্ট্রেলিয়া ও নিউজিল্যান্ডের ইনস্টিটিউট অফ চার্টার্ড অ্যাকাউন্ট্যান্টসের সদস্য।
আতিক ইসলাম অস্ট্রেলিয়ার পার্থের এডিথ কোয়ান বিশ্ববিদ্যালয়ের উপ-উপাচার্য এবং ক্যানবেরা বিশ্ববিদ্যালয়ের ব্যবসা ও সরকার অনুষদের নির্বাহী ডিন হিসেবে দায়িত্ব পালন করেন। তিনি তার একাডেমিক কর্মজীবনে, সিডনি বিশ্ববিদ্যালয়, কার্টিন বিশ্ববিদ্যালয়, ক্যান্টারবেরি বিশ্ববিদ্যালয় এবং সিঙ্গাপুরের জাতীয় বিশ্ববিদ্যালয়ে দায়িত্ব পালন করেন। তিনি ২০০৫-২০০৮ পর্যন্ত সাউথ অস্ট্রেলিয়া বিশ্ববিদ্যালয়ে স্কুল অব কমার্সের প্রধান হিসেবে দায়িত্ব পালন করেন।
২০১৬ সালে তিনি নর্থ সাউথ বিশ্ববিদ্যালয়ের উপাচার্য হিসেবে নিয়োগ পান। ২০২০ সালের ফেব্রুয়ারিতে দ্বিতীয় বারের জন্য পুনরায় নিয়োগ পেয়েছিলেন। ২০২৪ সালে মার্চ মাসে তিনি রাষ্ট্রপতি কর্তৃক একই বিশ্ববিদ্যালয়ে উপাচার্য হিসেবে ২০২৮ সাল পর্যন্ত চার বছর মেয়াদে তৃতীয়বারের মতো নিয়োগ পান।
২০২৪ সালের ২১ আগস্ট অনিয়ম ও দুর্নীতির অভিযোগে বিশ্ববিদ্যালয়ের ট্রাস্টি বোর্ড তাকে বরখাস্ত করেন।
অস্ট্রেলীয় টুয়েন্টি২০ আন্তর্জাতিক ক্রিকেটারদের তালিকা

অস্ট্রেলিয়া ক্রিকেট দল টুয়েন্টি২০ আন্তর্জাতিক খেলা শুরু করে ২০০৫ সালে, এ পর্যন্ত ৯৪ জন খেলোয়াড় অস্ট্রেলিয়া দলের প্রতিনিধিত্ব করেছে। টুয়েন্টি২০ আন্তর্জাতিক বা টি২০আই হচ্ছে দুইটি দেশের প্রতিনিধিত্বকারী দলের মধ্যে অনুষ্ঠিত আন্তর্জাতিক ক্রিকেট খেলা, যাদের প্রত্যেকেই আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত ক্রিকেটে দলের মানদণ্ড টি২০আই মর্যাদা থাকতে হবে। ২০১৮ এর এপ্রিলের ঘোষণা অনুযায়ী ১ জানুয়ারি ২০১৯ এর পর থেকে আইসিসির সকল সদস্য দলের টি২০আই মর্যাদা রয়েছে। টি২০আই খেলাটি টেস্ট খেলার চেয়ে ভিন্ন, এখানে প্রতিটি দলের জন্য ওভারের সংখ্যা ২০ বা তারও কমে সীমিত থাকে, এবং প্রতিটি দল কেবল একটি ইনিংসই খেলতে পারে।
"২৭ ফেব্রুয়ারি ২০১৯ পর্যন্ত পরিসংখ্যানটি সঠিক।"
রিকি পন্টিং ছিল অস্ট্রেলিয়া দলের প্রথম টুয়েন্টি২০ আন্তর্জাতিক অধিনায়ক। রিকি পন্টিংকে যখন পাওয়া যেত না বা কোন কারণে দলের বাইরে থাকতেন তখন সহ অধিনায়ক অ্যাডাম গিলক্রিস্ট উক্ত দায়িত্বটি পালন করত। ২০০৭ সালের ডিসেম্বরে রিকি পন্টিং আন্তর্জাতিক ক্রিকেট থেকে অব্যাহতি নিলে নতুন খেলোয়াড়দের সামনে নিয়ে আসা হয়। যদিও গিলক্রিস্ট দলেই ছিল, তবু ২৬ বছর বয়সী মাইকেল ক্লার্ককে দলের অধিনায়ক নিযুক্ত করা হয়েছিল। পন্টিং "আবশ্যক নির্বাচন" বলে উল্লেখ করেন, এবং অনুমেয় ছিল যে, পন্টিং যখন অধিনায়কত্ব থেকে পিছে হটে যাবেন তখন ক্লার্ককে পূণৃমাত্রার অধিনায়কের দায়িত্ব প্রদান করা হবে। ২০০৭/২০০৮ মৌসুমে গিলক্রিস্ট যখন আন্তর্জাতিক ক্রিকেটের সকল সংস্করণ থেকে অবসর নেয়, তখন ক্লাককে পূর্ণ সহ-অধিনায়ক হিসাবে পদোন্নতি প্রদান করা হয়। পরবর্তীতে, ক্যামেরন হোয়াইটকে দলের অধিনায়ক হিসাবে মনোনীত করা হয়, কিন্তু ভারতের বিপক্ষে দুই ম্যাচ সিরিজে জর্জ বেইলী দলের অধিনায়কত্বের হাল ধরেন।
রহস্যবাদ

রহস্যবাদ হ'ল ধর্মীয় বাস্তুশাস্ত্রের চর্চা (সচেতনতার বিকল্প অবস্থায় ধর্মীয় অভিজ্ঞতা) এবং মতাদর্শ, নীতি, আচার, পৌরাণিক কাহিনী, কাহিনী এবং যাদু এর সাথে সম্পর্কিত হতে পারে। এটি চূড়ান্ত বা গোপন সত্যের অন্তর্দৃষ্টি অর্জন এবং বিভিন্ন অনুশীলন এবং অভিজ্ঞতার দ্বারা সমর্থিত মানব রূপান্তরকেও বোঝাতে পারে।
গ্রীক শব্দ μύω থেকে উদ্ভূত, যার অর্থ "বন্ধ করা" বা "গোপন করা"। আধ্যাত্মিকতাটি বাইবেলের, লিটারজিকাল, আধ্যাত্মিক এবং প্রাথমিক ও মধ্যযুগীয় খ্রিস্ট ধর্মের মননশীল দিককে বোঝায়।
আধুনিক যুগে, "রহস্যবাদ" বিস্তৃত প্রয়োগ থাকা সত্ত্বেও একটি সীমিত সংজ্ঞা অর্জন করেছে, যার অর্থ "পরম, অসীম বা ঈশ্বরের সাথে মিলিত হওয়া"।
সংজ্ঞাঃ
মুরের মতে, "রহস্যবাদ" শব্দটি "সমস্যাযুক্ত তবে অপরিহার্য। মুর আরও উল্লেখ করেছেন যে "রহস্যবাদ" শব্দটি "তীব্র, রহস্যময়, গুপ্ত বা অতিপ্রাকৃত যে কোনও কিছুর জন্য" একটি জনপ্রিয় লেবেলে পরিণত হয়েছে।
১) স্বর্গীয় বা পরম এবং রহস্যময় অভিজ্ঞতার সাথে মিলিত হওয়াঃ
নিও-প্লাটোনিজম এবং হেনোসিস থেকে উদ্ভূত, রহস্যবাদ শব্দটি ঈশ্বরের সাথে বা পরমাত্মার সাথে একাত্মতা হিসাবে পরিচিত।
এই ধরনের মতামতের একজন প্রভাবশালী প্রবক্তা ছিলেন, উইলিয়াম জেমস (১৮২২-১৯১০)। তিনি বলেছিলেন যে "আধ্যাত্মিক অবস্থায় আমরা পরস্পর পরমার্থে এক হয়ে যাই এবং আমরা আমাদের এককত্ব সম্পর্কে সচেতন হই।"
২) ধর্মীয় ভাবাবেশ এবং ব্যাখ্যামূলক প্রসঙ্গঃ
ড্যান মেরকুরের মতে, রহস্যবাদ যে কোনও ধরনের ভাবাবেশ বা চেতনার পরিবর্তিত অবস্থা এবং তাদের সাথে সম্পর্কিত ধারণা এবং ব্যাখ্যার সাথে সম্পর্কিত হতে পারে.
ভারহুত

ভারহুত হচ্ছে ভারতের মধ্য প্রদেশের সাতনা জেলায় অবস্থিত একটি গ্রাম।এটি বিখ্যাত বৌদ্ধস্তূপের ধ্বংসাবশেষগুলির জন্য পরিচিত।
ভারহুতের ভাস্কর্যগুলি ভারতীয় ও বৌদ্ধ শিল্পের প্রথম দিকের কয়েকটি উদাহরণ উপস্থাপন করে যেমন- অশোকের স্মৃতিচিহ্ন,সানচি স্তূপে।
রাজা জানকীবল্লভ সেন

রাজা জানকীবল্লভ সেন (১৮৩৫-১৯১০) ছিলেন অনারারী ম্যাজিস্ট্রেট, লোকাল বোর্ডের চেয়ারম্যান ও জেলা বোর্ডের সদস্য। তিনি ১৮৯০ সালে রংপুর শহরে মশার উপদ্রব ঠেকাতে শ্যামা সুন্দরী খাল খনন করেন।
রংপুরের জমিদার নীলকমল সেন ও চৌধুরাণী শ্যামা সুন্দরী দেবীর (দেবী চৌধুরাণী) পুত্র। সন্তান না থাকায় শ্যামা সুন্দরী দেবী তাকে বর্ধমান জেলার বাগনা গ্রাম থেকে দত্তক নেন। তিনি ডিমলার জমিদারিত্ব দক্ষতার সাথে পরিচালনা করেন। তিনি ব্ৰজজীবন বসু মহাশয়ের জ্যেষ্ঠা কন্যা শ্রীমতি রানী বৃন্দারানীকে বিয়ে করেন। তার পুত্রের নাম ছিল যামিনী মোহন সেন।
তিনি ১৮৯২-১৮৯৪ ইং পর্যন্ত রংপুর পৌরসভার চেয়ারম্যান ছিলেন। তিনি চেয়ারম্যান থাকাকালীন সময়ে ১৮৯২ সালে তার বাগান বাড়িতে প্রতিষ্ঠিত হয় রংপুর পৌরসভা ভবন। ১৮৯১ সালে ব্রিটিশ সরকার তার কাজে খুশি হয়ে তাকে "রাজা" উপাধি দেয়। তার মায়ের মৃত্যু ম্যালেরিয়া জ্বরে আক্রান্ত হয়ে হয়। রংপুর শহরে মশার উপদ্রব ঠেকাতে তিনি ১৮৯০ সালে "শ্যামা সুন্দরী খাল" খনন করেন। তিনি বঙ্গের অনেক জমিদারকে নানাভাবে সাহায্য করেন। তিনি প্রজাদের অভাবে ৭৫ হাজার টাকার খাদ্য দান করেন। তিনি তৎকালীন রংপুরে কৃষি গবেষণার জন্য ৮ হাজার টাকা দান করেছিলেন। এছাড়া তিনি দার্জিলিঙের শিখরে হিন্দুদের জন্য হাসপাতাল নির্মাণ করেছিলেন। তিনি ১৯০৮ সালে এক উইলের মাধ্যমে ডিমলা জমিদারীকে দুটি ভাগ যথা মুজকুরী ও দেবোত্তর এস্টেটে ভাগ করেন। তার দেবোত্তর এস্টেট ছিল প্রায় ১২৬৫ একরের। এমন বিপুল দেবোত্তর এস্টেট শুধু নাটোরের মহারানী রাণী ভবানীর ছিল। যা সাবেক রঙ্গপুর জেলা বা উত্তরবঙ্গের অন্য জমিদারীতে কারো ছিল না। এই দেবোত্তর এস্টেটের প্রথম সেবায়েত হন তার স্ত্রী শ্রীমতি রানী বৃন্দারানী।
১৯১০ সালের ১৪ অক্টোবর তিনি ৭৫ বছর বয়সে পরলোক গমন করেন। তার মৃত্যুর সময় ডিমলা জমিদারীর মোট আয় ছিল ২ দশমিক ৩৮ লক্ষ টাকা। আর জমিদারির সরকারী জমা ছিল ৩৫ হাজার টাকারও বেশি।
কামালুদ্দীন জাফরী

সাইয়্যেদ কামালুদ্দীন আব্দুল্লাহ জাফরী একজন বাংলাদেশী লেখক, ইসলামী চিন্তাবিদ ও ধর্মীয় পণ্ডিত। তিনি বিশ্বের বেশ কয়েকটি আর্থিক ও শিক্ষাপ্রতিষ্ঠানের প্রধান। তিনি বাংলাদেশ ইসলামী বিশ্ববিদ্যালয়ের প্রতিষ্ঠাতা ও ট্রাস্টি বোর্ডের চেয়ারম্যান।
সাইয়েদ কামালুদ্দীন জাফরী ১৯৪৫ সালের ৫ মার্চ পূর্ববাংলার ভোলা দ্বীপের বোরহানউদ্দিনের সৈয়দ আউলিয়া গ্রামে জন্মগ্রহণ করেন। তাঁর পূর্বপুরুষ জনৈক ইসলাম প্রচারক সৈয়দ আউলিয়া অষ্টাদশ শতাব্দীতে পরিবারসহ আরব দেশ থেকে দক্ষিণ বাংলায় আগমন করেছিলেন। সেখানে ত​ৎকালীন জায়গীরদার আগা বাকের খাঁ ভোলা দ্বীপের পূর্বে ও পশচিমে দুটি ছোট দ্বীপ সৈয়দ আউলিয়াকে লাখেরাজ দান করেন। জাফরীর দাদা, মুফতি সৈয়দ আব্দুল হাদী, ছিলেন ফুরফুরা দরবার শরীফের পীর আবু বকর সিদ্দিকীর অন্যতম খলিফা এবং কলকাতা আলিয়া মাদ্রাসার স্বর্ণপদক গ্র্যাজুয়েট। তাছাড়া মুফতি সৈয়দ আব্দুল হাদী ছিলেন স্থানীয় মির্জাকালু ইসলামিয়া ফাজিল মাদ্রাসার প্রতিষ্ঠাতা। জাফরীর বাবা মওলানা সৈয়দ আবু জফর আব্দুল্লাহ ছিলেন সেই মাদ্রাসার পরবর্তী মুহতামিম। জাফরীর আম্মার নাম ফাতেমা খাঁতুন। জাফরীর নানা আলহাজ মকবুল আহমদ মহাদেবপুরী ছিলেন কলাগাছিয়ার পীর সাহেবের অন্যতম খলিফা এবং সৈয়দ আব্দুল গনী মাদনীর সহযোগী।
তিনি ঢাকা আলিয়া মাদ্রাসা থেকে প্রাথমিক পড়াশুনা শেষ করেন এবং আরও সৌদি আরবের মক্কার উম্মুল কুরা বিশ্ববিদ্যালয়ে আরবি ভাষা ইনস্টিটিউট থেকে আরবি ভাষায় ডিস্টিংশনসহ উচ্চতর ডিপ্লোমা ডিগ্রি লাভ করেন।
কামালুদ্দীন জাফরী জামেয়া কাসেমিয়া মাদ্রাসার অধ্যক্ষের দায়িত্ব পালন করছেন।
তিনি ২০০৬ সালে বাংলাদেশ ইসলামী বিশ্ববিদ্যালয় প্রতিষ্ঠা করেন এবং বর্তমানে তিনি "মজলিস উমানা" বা বিশ্ববিদ্যালয়ের পরিচালনা কমিটি বোর্ড অব ট্রাস্টি (BOT)-র চেয়ারম্যান হিসাবে দায়িত্ব পালন করছেন। তিনি বাংলাদেশের ইসলামিক বীমা কেন্দ্রীয় শরিয়াহ কাউন্সিলের চেয়ারম্যান হিসেবেও দায়িত্ব পালন করছেন।
কামালুদ্দীন জাফরী জনপ্রিয় মুসলিম দাঈ এবং এটিএন বাংলায় এর ইসলামিক প্রোগ্রাম বিভাগে উপদেষ্টা হিসাবে উপস্থিত হন।
কামালুদ্দীন জাফরী এইডসের বিরুদ্ধে সচেতনতামূলক প্রচারে অংশ নিয়েছিলেন, জাতিসংঘের জনসংখ্যা তহবিলের তহবিলের সাহায্যে ধর্মীয় নেতাদের জড়িত করার হস্তক্ষেপ কর্মসূচির অংশ হিসেবে এতে কাজ করেন।
রাজনৈতিক কর্ম
কামালুদ্দীন জাফরী ১৯৯১ সালের জাতীয় সংসদ নির্বাচনে ভোলা-২ আসনে বাংলাদেশ জামায়াতে ইসলামী মনোনীত প্রার্থী ছিলেন।
২০০৫ সালে ঢাকায় ওলামাদের দিয়ে একটি সেমিনার করেন। বিএনপি সরকারের নেতৃত্বে ওই সেমিনার থেকে একসঙ্গে অন্যান্যের সাথে মিলে সন্ত্রাসবাদকে ইসলাম অনুমোদন করে না এমন শিরোনামে প্রতিবাদ ঘোষণা করেন।
কামালুদ্দীন আব্দুল্লাহ জাফরীকে দেশ বিদেশের বিভিন্ন সংস্থা ও প্রতিষ্ঠান বিভিন্ন সময়ে পুরস্কার ও সম্মাননা প্রদান করেছেন। এর মধ্যে উল্লেখ্যযোগ্য হলো এটিএন বাংলা প্রচারিত "ওয়াবিহি ক্বলা হাদ্দাসানা" এর দেশ বরেণ্য হাদিস বিশারদগণের "হাদ্দাসানা" সম্মাননা।
মার্ক বার্মেস্টার

মার্ক গ্রিভিল বার্মেস্টার (; জন্ম: ২৪ জানুয়ারি, ১৯৬৮) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৫ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও মনিকাল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার ছিলেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন মার্ক বার্মেস্টার। কখনোবা ইনিংস উদ্বোধনে নামতেন।
ঈগলসভেল হাই স্কুলে অধ্যয়ন করেছেন। ১৯৯০-৯১ মৌসুম থেকে ২০০০-০১ মৌসুম পর্যন্ত মার্ক বামেস্টারের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে তিনটিমাত্র টেস্ট ও আটটি একদিনের আন্তর্জাতিকে অংশগ্রহণ করেছেন মার্ক বার্মেস্টার।
১৯৯২ সালের ক্রিকেট বিশ্বকাপে জিম্বাবুয়ে দলের অন্যতম সদস্য ছিলেন। এ বিশ্বকাপে চার খেলায় অংশ নেন। শচীন তেন্ডুলকর ও ডিন জোন্স তার শিকারে পরিণত হয়েছিলেন।
১৮ অক্টোবর, ১৯৯২ তারিখে হারারেতে সফরকারী ভারতের বিপক্ষে টেস্ট ক্রিকেটে অভিষেক ঘটে তার। ৭ নভেম্বর, ১৯৯২ তারিখে একই মাঠে সফরকারী নিউজিল্যান্ডের বিপক্ষে সর্বশেষ টেস্টে অংশ নেন তিনি। ১৯৯২ সালে জিম্বাবুয়ের ক্রিকেটের ইতিহাসের উদ্বোধনী টেস্টে অংশগ্রহণ করার সৌভাগ্য হয় তার। বোলিং উদ্বোধনে নেমে জিম্বাবুয়ের প্রথম বোলার হিসেবে টেস্টে উইকেট পান। ভারতীয় অল-রাউন্ডার রবি শাস্ত্রীকে আউট করেন তিনি। ঐ খেলাটি নিষ্প্রাণ ড্রয়ে পরিণত হয়েছিল।
ঐ ইনিংসে তিনি ৩/৭৮ লাভ করলেও পরবর্তীতে নিউজিল্যান্ডের বিপক্ষে দুইবার সুযোগ পেলেও আর করতে উইকেট লাভ করতে পারেননি। পিঠের আঘাতে কুপোকাত হবার ফলে পরবর্তী দুই বছর কোন খেলায় বোলিং করেননি। ফলশ্রুতিতে দল নির্বাচকমণ্ডলীর কাছ থেকে উপেক্ষার পাত্রে পরিণত হন।
হৈমন্তী রক্ষিত

হৈমন্তী রক্ষিত দাশ (জন্ম ১৮ জুন; যিনি হৈমন্তী নামে বেশি পরিচিত) হলেন একজন বাংলাদেশী গায়িকা। তিনি বাংলাদেশী চলচ্চিত্র এবং টিভি অনুষ্ঠানগুলিতে গান গেয়েছেন। ১৯৯৩ সালে তিনি নজরুল সঙ্গীত গেয়ে নতুন কুঁড়িতে চ্যাম্পিয়ন হয়ে সবার নজরে আসেন। একই বছরে তিনি মহিলা ও শিশু বিষয়ক মন্ত্রণালয় আয়োজিত জাতীয় শিশু পুরস্কারে অংশ নিয়ে নজরুল সংগীত ও দেশ গানে প্রথম স্থান অর্জন করেন। হৈমন্তী বাংলাদেশের বেশ কয়েকটি টিভি ও রেডিও চ্যানেলের গান গেয়েছেন। তিনি বিভিন্ন আন্তর্জাতিক প্ল্যাটফর্মে স্টেজ সিঙ্গার হিসাবেও পরিচিত। বাপ্পা মজুমদারের সাথে তার "প্রেমের ছোঁয়া" এবং "দেয়াল কাহিনী" অ্যালবামের জন্য তিনি সবচেয়ে বেশি পরিচিত।
তিনি যখন পঞ্চম শ্রেণীতে পড়েন তখন তার প্রথম অ্যালবাম ডাকপিওন (১৯৯৪) প্রকাশিত হয় এবং তারপরে মনে পড়ে তোমাকে (১৯৯৭) এবং প্রেমের চোয়া (২০০০) প্রকাশিত হয়। তিনি সংগীতশিল্পী আসিফ আকবরের সাথে দ্বৈতভাবে একটি অ্যালবাম বের করেন। তিনি ২০টিরও বেশি চলচ্চিত্রে নেপথ্য কণ্ঠ দিয়েছেন। তিনি প্রথম চলচ্চিত্রে নেপথ্য কণ্ঠ দেন "মনের সাথে যুদ্ধ" চলচ্চিত্রে, তারপর তিনি "শত্রু শত্রু খেলা", "আমি শুধু তোমারই", "পিতা মাতার আমানত", "কোটি টাকার ফকির" ইত্যাদি চলচ্চিত্রের গানে কণ্ঠ দিয়েছেন। তিনি ভাষা আন্দোলনে নিয়ে করা "ফাগুন হাওয়া" নামক একটি চলচ্চিত্রের গানে কণ্ঠ দিয়েছেন। তিনি সম্প্রতি মেন্টাল চলচ্চিত্রে "থাকো তুমি পিঞ্জরে" নামের একটি গান গেয়েছেন, যার সংগীত পরিচালক ছিলেন আহমেদ ইমতিয়াজ বুলবুল।
হৈমন্তীর জন্ম ২৬ নভেম্বর বাংলাদেশের চট্টগ্রামে। তিনি একটি সংগীত পরিবার থেকে এসেছেন। তিনি বিশ্ববিদ্যালয় থেকে অর্থনীতিতে স্নাতকোত্তর শেষ করেছেন। তার বাবা একজন ব্যবসায়ী এবং মা গৃহিণী। হৈমন্তীর বিয়ে হয় আশিম দাশের সাথে।
২০১৬ আফগানিস্তান ক্রিকেট দলের আয়ারল্যান্ড সফর

আফগান ক্রিকেট দল ২০১৬ সালের জুলাইয়ে ৫টি একদিনের আন্তর্জাতিক ম্যাচ খেলতে আয়ারল্যান্ড সফরে যায়। খেলাগুলো অনুষ্ঠিত হয় স্টোরমন্ট, বেলফাস্ট। আয়ারল্যান্ড দল প্রথমবার ৫ ম্যাচ ওডিআই সিরিজ খেলছে। সিরিজটি ২-২ এ ড্র হয়, যার প্রথম ম্যাচ পরিত্যক্ত হয় বৃষ্টির কারণে।
নাসির জামাল, ইমরান জানাত এবং আফসার জাজাই কে আফগান দলের সংরক্ষিত খেলোয়াড়ের তালিকায় রাখা হয়।
নলিনাক্ষ রায়

রাজা নলিনাক্ষ রায় ছিলেন চাকমা সার্কেলের ৪৯তম রাজা।
তিনি সরল চন্দ্র সেনের কন্যা এবং হিন্দু সংস্কারক কেশবচন্দ্র সেনের নাতনি বেনিতা রায়কে বিয়ে করেন।উক্ত দম্পতির তিনজন ছেলে সন্তান; ত্রিদিব রায়, সামিত রায়, নন্দিত রায় এবং অমিতি রায়, মৈত্রী রায় ও রাজশ্রী রায় নামে তিনজন কন্যা সন্তান আছে।
তার সময়কালেই পাকিস্তান এবং ভারত স্বাধীনতা পায় এবং চাকমা সার্কেল পাকিস্তানের অন্তর্ভুক্ত হয়।
ববি লাশলি

ফ্রান্কলিন রোবার্তো "ববি" লাশলি (জন্ম জুলাই ১৬, ১৯৭৬) একজন আমেরিকান পেশাদার কুস্তিগির এবং মিক্সড মার্শাল আর্টিস্ট। তিনি বর্তমানে ডাব্লিউডাব্লিউই এর সাথে যুক্ত রয়েছেন, যেখানে তিনি ববি লাশলি নামে স্ম্যাকডাউন ব্র‍্যান্ডের হয়ে কুস্তি লড়েন।
তিনি ডাব্লিউডাব্লিউ এর একসময়ের ৩য় ব্র‍্যান্ড ইসিডাব্লিউ এর হয়ে দুইবার হেভিওয়েট চ্যাম্পিয়নশিপ জিতেছেন এবং একবার ইউনাইটেড স্ট্যাটেস চ্যাম্পিয়ন হয়েছেন।তার সাথে তিনি টোটাল ননস্টপ একশন রেসলিং এর জন্যও পরিচিত, যেখানে তিনি চারবার ইমপ্যাক্ট ওয়ার্ল্ড চ্যাম্পিয়ন হয়েছেন।
ফ্রান্কলিন রোবার্তো লাশলি আমেরিকান ড্রিল সার্জেন্ট এর ঘরে জন্মগ্রহণ করেন।তার শৈশব কেটেছে এক মিলিটারি বেস থেকে আরেক মিলিটারি বেস এ। লেশলে যখন সপ্তম শ্রেণিতে পড়ে তখন তার এমেচার রেসলিং এর সাথে পরিচয় ঘটে। তিনি জাংশন সিটি হাই স্কুলে পড়াশোনা করেছেন এবং পাশাপাশি কুস্তি চালিয়ে গেছেন। লাশলি মিসৌরি ভ্যালি কলেজ এ পড়াশোনা করেছেন। যেখানে তিনি ১৯৯৬,১৯৯৭ এবং ১৯৯৮ সালে ১৭৭ পাইন্ড ক্যাটাগরিতে ন্যাশনাল রেসলিং চ্যাম্পিয়ন হয়েছেন। ১৯৯৯ সালে ব্যাচেলর ডিগ্রিতে স্নাতক করেছেন।
২০১৯ ওমান ক্রিকেট বিশ্বকাপ চ্যালেঞ্জ লিগ বি

২০১৯ ওমান ক্রিকেট বিশ্বকাপ চ্যালেঞ্জ লিগ বি হচ্ছে নতুন শুরু হতে যাওয়া ২০১৯-২১ আইসিসি ক্রিকেট বিশ্বকাপ চ্যালেঞ্জ লিগ ক্রিকেট প্রতিযোগিতার উদ্বোধনী সূচীর একটি অংশ। যা ২০২৩ ক্রিকেট বিশ্বকাপ প্রতিযোগিতায় অংশগ্রহণের জন্য যোগ্যতা অর্জনের একটি ধাপ। প্রতিযোগিতাটি ২৫ নভেম্বর থেকে ১০ ডিসেম্বর ২০১৯ এ অনুষ্ঠিত হওয়ার জন্য নির্ধারিত রয়েছে, যার সবগুলো খেলাই হবে লিস্ট এ মর্যাদা সম্পন্ন। প্রথমে ২০১৯ এর জুলাইয়ে আন্তর্জাতিক ক্রিকেট কাউন্সিল (আইসিসি) নিশ্চিত করে যে, ক্রিকেট হংকং প্রতিযোগিতাটির আয়োজন করবে। তবে হংকং এর অস্থিরতার কারণে স্থান পরিবর্তন করে ওমানে নেওয়া হয়। উগান্ডা তাদের পাঁচটি ম্যাচের সবকটিতে জয় নিয়ে সিরিজ জিতে নেয়। লিগের সূচীর চূড়ান্ত দিনের ১ম খেলায় বারমুডাকে ৫ উইকেটের বিরাট ব্যবধানে পরাজিত করে ইতালি বিজয়ী হয় ও অপর খেলায় কেনিয়াকে ৩ উইকেটে পরাজিত করে হংকং বিজয়ী হয়। ফলে হংকং দ্বিতীয় ও ইতালি তৃতীয় স্থান নিয়ে প্রতিযোগিতা সমাপ্ত করে।
রফিকুল আলম (সংগীতশিল্পী)

রফিকুল আলম একজন বাংলাদেশী সংগীতশিল্পী। তিনি ১৯৭১ সালে স্বাধীন বাংলা বেতার কেন্দ্র এর শিল্পী ছিলেন । তিনি প্লেব্যাক গায়ক। ২০১৩ সাল পর্যন্ত, তিনি চলচ্চিত্রের জন্য ৩০০ এর অধিক প্লেব্যাক গান রেকর্ড করেছেন আলম দু'বার জাতীয় চলচ্চিত্র পুরস্কার এবং সিনে সাংবাদিক সমিতির পুরস্কার পেয়েছেন। 
রফিকুল আলম বেড়ে ওঠেছেন রাজশাহী তে । তার বড় ভাই সরোয়ার জাহান স্থানীয় খ্যাতিমান গায়ক ছিলেন । তিনি পণ্ডিত হরিপদ দাশ, আবদুল জব্বার এবং কলকাতার ওস্তাদ সাগীরউদ্দিন খানের অধীনে প্রশিক্ষণ গ্রহণ করেছেন। তিনি রবীন্দ্রসংগীত এবং কণিকা বন্দ্যোপাধ্যায় এবং অজিত রায় এর কাছ থেকে অতুলপ্রসাদ সেন এর গান শিখেছেন ।
১৯৭৩ সালে, ঢাকা স্টেডিয়ামে বাংলাদেশ সংগীত কলেজ কর্তৃক আয়োজিত একটি কনসার্টে আলম পরিবেশনা করেছিলেন ।
তিনি শিল্পী আবিদা সুলতানা কে বিবাহ করেন ।
প্রকট বিকিরণজনিত সংলক্ষণ

প্রকট বিকিরণজনিত সংলক্ষণ (Acute radiation syndrome বা ARS) (বিকিরণজনিত অসুস্থতা বা বিকিরণজনিত বিষক্রিয়া নামেও পরিচিত) স্বাস্থ্যের উপর কতগুলি নেতিভাচক প্রভাবের সংগ্রহকে দেওয়া নাম, যা অত্যন্ত স্বল্প সময়কালের মধ্যে উচ্চ পরিমাণের আয়নীকারক বিকিরণের সংস্পর্শে আসার কারণে সৃষ্ট হয়। সংস্পর্শে আসার এক ঘণ্টার মধ্যেই লক্ষণ-উপসর্গের প্রকাশ শুরু হতে পারে এবং একাধিক মাস ধরে এগুলি বজায় থাকতে পারে। প্রাথমিক লক্ষণ-উপসর্গগুলির মধ্যে আছে বমি বমি ভাগ, বমি, ক্ষুধামন্দা বা খাবারে অরুচি। পরবর্তী ঘণ্টা ও সপ্তাহগুলিতে প্রাথমিক লক্ষণ-উপসর্গগুলি আপাতদৃষ্টিতে প্রশমিত হয়, কিন্তু তার পরেই অতিরিক্ত আরও কিছু লক্ষণ-উপসর্গ দেখা দেয়, যার পরে হয় রোগী সেরে ওঠে কিংবা মৃত্যুমুখে পতিত হয়।
মোট বিকিরণ মাত্রা ০.৭ গ্রে (৭০ র‍্যাড) এককের বেশি হলে প্রকট বিকিরণজনিত সংলক্ষণ দেখা দেয়। সাধারণত দেহের বহিঃস্থ কোনও উৎস থেকে এই বিকিরণটি ঘটে এবং কয়েক মিনিটের মধ্যে তা দেহে প্রযুক্ত হয়। ঐ ধরনের বিকিরণের উৎস ইচ্ছাকৃত বা দুর্ঘটনামূলক হতে পারে। পারমাণবিক চুল্লী, সাইক্লোট্রন, ক্যানসার বা কর্কটরোগের চিকিৎসায় ব্যবহৃত যন্ত্র, পারমাণবিক অস্ত্র কিংবা তেজস্ক্রিয় অস্ত্র এর উৎস হতে পারে। প্রকট বিকিরণজনিত সংলক্ষণের তিনটি প্রকার আছে: অস্থিমজ্জা সংলক্ষণ, পাকান্ত্রিক সংলক্ষণ ও স্নায়ু-বাহ সংলক্ষণ। ০.৭ থেকে ১০ গ্রে এককের মধ্যে অস্থিমজ্জা সংলক্ষণ এবং ৫০ গ্রে এককের বেশি মাত্রায় স্নায়ুবাহ সংলক্ষণ ঘটে। যেসব কোষ দ্রুত বিভাজনশীল, সেগুলির উপরেই সবচেয়ে বেশি প্রভাব পড়ে। উচ্চ মাত্রার বিকিরণে ডিএনএ-র অপূরণীয় ক্ষতি হতে পারে। সংস্পর্শ ও লক্ষণ-উপসর্গের ইতিহাসের উপর ভিত্তি করে রোগনির্ণয় করা হয়। বারংবার (পৌনঃপুনিক) সম্পূর্ণ রক্ত গণনার মাধ্যমে সংস্পর্শ কতটুকু গুরুতর, তা নির্ণয় করা যায়।
প্রকট বিকিরণজনিত সংলক্ষণের চিকিৎসা সাধারণত সহায়তামূলক। রক্ত প্রতিস্থাপন (blood transfusions), ব্যাকটেরিয়ারোধক ঔষধ (antibiotics), উপনিবেশ উদ্দীপক উপাদান (colony-stimulating factors) বা মূলকোষ প্রতিস্থাপন (stem cell transplant) এরূপ কিছু চিকিৎসা। ত্বক (চর্ম) বা পাকস্থলীতে অবশিষ্ট তেজস্ক্রিয় পদার্থ অপসারণ করতে হয়। যদি তেজস্ক্রিয় আয়োডীন শ্বাসের মাধ্যমে প্রবেশ করে বা গলধকরণ করা হয়, তাহলে পটাসিয়াম আয়োডাইড ব্যবহার করার সুপারিশ করা হয়। বেঁচে যাওয়া ব্যক্তিদের রক্তের কর্কটরোগ (লিউকিমিয়া) ও অন্যান্য ক্যানসার (কর্কট) রোগের বিরুদ্ধে প্রথাগত ব্যবস্থা গ্রহণ করা হয়। বিকিরণের মাত্রার উপর স্বল্পমেয়াদী ফলাফল নির্ভর করে।
প্রকট বিকিরণজনিত সংলক্ষণ সাধারণত বিরল। একটিমাত্র ঘটনা বিরাত সংখ্যক মানুষের উপর প্রভাব ফেলতে পারে। হিরোশিমা ও নাগাসাগিতে পারমাণবিক বোমাবর্ষণ এবং চেরনোবিলের পারমাণবিক চুল্লী বিপর্যয়ে এরকমই ঘটেছিল। প্রকট বিকিরণজনিত সংলক্ষণের সাথে দীর্ঘমেয়াদী বিকিরণজনিত সংলক্ষণের পার্থক্য করা হয়। শেষোক্তটি দীর্ঘকাল ধরে অপেক্ষাকৃত স্বল্প মাত্রার বিকিরণের সংস্পর্শে থাকার কারণে সৃষ্ট হয়।
গর্জনশীল চল্লিশা

উত্তর গোলার্ধে স্থলভাগের পরিমাণ অধিক হওয়ায় দক্ষিণ পশ্চিম প্রত্যায়ন বায়ুর গতি ও বেগ যথেষ্ট পরিবর্তিত হয়। কিন্তু দক্ষিণ গোলার্ধে স্থলভাগ অতি অল্প থাকায় এ পশ্চিমা বায়ু কোথাও বাধাপ্রাপ্ত হয় না। তাই সারা বছর অবাধে প্রবল বেগে প্রবাহিত হয়। নির্দিষ্ট পথে অধিক বেগে প্রবাহিত হয় বলে প্রবল পশ্চিমা বায়ু নামে পরিচিত। ৪০ ডিগ্রী হতে ৪৭ ডিগ্রী পর্যন্ত এ পশ্চিমা বায়ুর গতিবেগ সর্বাপেক্ষা বেশি থাকে। তাই এ অঞ্চলকে গর্জনশীল চল্লিশা বলা হয়।
বিবিয়ানা গ্যাসক্ষেত্র

বিবিয়ানা গ্যাসক্ষেত্র বাংলাদেশের হবিগঞ্জ জেলায় অবস্থিত একটি প্রাকৃতিক গ্যাসক্ষেত্র। এটি মার্কিন বহুজাতিক কোম্পানি শেভরন কর্তৃক নিয়ন্ত্রণাধীন একটি প্রতিষ্ঠান। বিবিয়ানা গ্যাস ফিল্ড বাংলাদেশের সবচেয়ে বড়ো গ্যাস ফিল্ড। শুধু বাংলাদেশ নয়,এশিয়া মহাদেশের বিচারেও এটি সর্ববৃহৎ গ্যাস ক্ষেত্র। সিলেট বিভাগের হবিগঞ্জ জেলার নবীগঞ্জ উপজেলার দীঘলবাক ইউনিয়ন জুড়ে এর অবস্থান।
বিবিয়ানা থেকে দেশের দৈনন্দিন চাহিদার প্রায় ৪৫ শতাংশ জ্বালানী সরবরাহ করা হয়ে থাকে। ১৯৯৮ সালে গ্যাসক্ষেত্রটি কসবা ও দীঘলবাক ইউনিয়ন জুড়ে আবিষ্কৃত হলেও বর্তমানে এটির আরো চারটি এলাকা (নাদামপুর, করিমপুর কাকুরা, পিরিজপুর) জুড়ে বিস্তৃতি লাভ ঘটেছে। এখানে একটি কেপিআই শ্রেণির স্থাপনা আছে।
উল্লেখ্য, এশিয়ার বৃহত্তম এই গ্যাসক্ষেত্রে অনুমিত গ্যাসের মোট মজুত প্রায় ৫ টি.সি.এফ যার মধ্যে উত্তোলনযোগ্য মজুত ২.৪ টি.সি.এফ।
ঢাকা থেকে সরাসরি রেল যোগাযোগ না থাকায় সড়কপথই এখানে যোগাযোগের একমাত্র মাধ্যম।ঢাকা- সিলেট মহাসড়কের নবীগঞ্জের সৈয়দপুর বাজার হতে মাত্র ৮ কিলোমিটার পশ্চিমে পাকা সড়ক ধরে গেলেই বিবিয়ানা গ্যাস ফিল্ডের সুবিশাল গ্যাসক্ষেত্র দেখতে পাওয়া যায়। রাস্তার দুই ধারে দুইটা গ্যাস প্যাড আছে। রাতের বেলা মনোরম আলোয় আলোকিত থাকে পুরো অঞ্চল।
বিবিয়ানা গ্যাসক্ষেত্রটি সিলেট বিভাগের হবিগঞ্জ জেলার নবীগঞ্জ উপজেলার ইনাতগঞ্জ, দীঘলবাক ইউনিয়নে অবস্থিত।
১৯৯৮ সালে এটি আবিষ্কৃত হয়
ভুবন মোহন রায়

রাজা ভুবন মোহন রায় ছিলেন চাকমা সার্কেলের ৪৮তম রাজা।
তিনি ১৮৭৬ সালে চাকমা সার্কেলের প্রধান রাজা হরিশচন্দ্র রায় বাহাদুরের ঘরে জন্মগ্রহণ করেন। ১৮৮৫ সালে তার পিতার মৃত্যুর সময় ভুবনমোহন নাবালক হওয়ায় কোর্ট অফ ওয়ার্ডস সম্পত্তি এবং চাকমা সার্কেলের দেখশোনা করে।
ভুবনমোহন রায় ১৮৯৭ সালের ৭ মে চাকমা সার্কেলের প্রধান হিসাবে অধিষ্ঠিত হন, যার স্বীকৃতিস্বরূপ তিনি রাজা উপাধি পেয়েছিলেন। ১৮৯৮ সালে তিনি সোনাইছড়ি রাজবিহার নামে একটি বৌদ্ধ বিহার প্রতিষ্ঠা করেন যা বর্তমানে রাঙ্গুনিয়া উপজেলায়। দশাবল রাজ বৌদ্ধ বিহারও তার পৃষ্ঠপোষকতায় প্রতিষ্ঠিত হয়েছিল। তিনি ১৯১১ সালের ডিসেম্বরের দিল্লি দরবারে যোগ দিয়েছিলেন।
১৬ জুলাই ১৯৩৩ থেকে তার ছেলে নলিনাক্ষ রায় তার দায়িত্ব পালন শুরু করে। ভুবন মোহন রায় ১৯৩৪ সালে মারা যান।
বিদ্বৎসমাজ

বিদ্বৎসমাজ বা বিদ্বৎসমিতি বলতে জ্ঞানের কোনও শাখা, উচ্চশিক্ষাপীঠে অধীত কোনও বিষয়, কোনও পেশা কিংবা পরস্পর সম্পর্কিত একাধিক জ্ঞানের শাখার গুচ্ছ (যেমন বিজ্ঞান বা শিল্পকলা) নিয়ে গবেষণাকে অগ্রসর করার লক্ষ্যে সংগঠিত একটি (সাধারণত) বেসরকারী সংগঠনকে বোঝায়। এগুলির সদস্যপদ সবার জন্য উন্মুক্ত হতে পারে, কিংবা নির্দিষ্টি কোনও যোগ্যতার অধিকারী হলেই সদস্যপদ দেওয়া হতে পারে, অথবা নির্বাচনের মাধ্যমে সদস্যপদ প্রদান করা হতে পারে। সদস্যদেরকে বিদ্বৎসমাজের সভ্য বা ইংরেজি পরিভাষায় "ফেলো" বলা হয়।
বেশিরভাগ বিদ্বৎসমাজই অলাভজনক প্রতিষ্ঠান হয়ে থাকে। অনেকগুলিই পেশাদারী সংগঠন। বিদ্বৎসমাজের সদস্যরা নিয়মিতভাবে সম্মেলনের আয়োজন করেন যেখানে তারা গবেষণালব্ধ নতুন নতুন ফলাফল উপস্থাপন করেন ও এগুলি নিয়ে আলোচনা করেন। এছাড়া বিদ্বৎসমাজগুলি গবেষণা সাময়িকী (জার্নাল) প্রকাশনা ও আর্থিক পৃষ্ঠপোষকতার সাথে জড়িত থাকে। কিছু কিছু বিদ্বৎসমাজ পেশাদারী নিয়ন্ত্রক সংস্থা হিসেবে কাজ করে এবং জনস্বার্থে তাদের সদস্যদের কর্মকাণ্ড যেন নির্দিষ্ট বিধিমাফিক হয়, তা নিশ্চিত করে।
শহিদুল ইসলাম মাস্টার

শহিদুল ইসলাম মাস্টার ছিলেন একজন বাংলাদেশী রাজনীতিবিদ এবং ঝিনাইদহ-৩ থেকে নির্বাচিত সাবেক সাংসদ।
শহিদুল ইসলাম মাস্টার ১৯৫০ সালে ভালাইপুর গ্রামে জন্মগ্রহণ করেন। তার বাবার নাম রাহাতুল্লাহ সরদার এবং মায়ের নাম আলফাতুনেচ্ছা বেগম। তিনি মহেশপুর উচ্চ বিদ্যালয় থেকে এসএসসি ও যশোর এমএম কলেজ থেকে এইচএসসি ও বিএ এবং ঢাকা মোহাম্মদপুর কারিগরী কলেজ থেকে বিপিএড পরীক্ষায় উর্ত্তীর্ণ হন। তিনি ১৯৭৪ সালের ১ নভেম্বর মহেশপুর উচ্চ বিদ্যালয়ে ক্রীড়া শিক্ষক হিসেবে পেশাজীবন শুরু করেন।
শহিদুল আলম ১৯৯১, ১৯৯৬, ১৯৯৬, এবং ২০০১ সালের নির্বাচনে ঝিনাইদহ-৩ থেকে সংসদ সদস্য নির্বাচিত হয়েছিলেন। তিনি বাংলাদেশ জাতীয়তাবাদী দলের ঝিনাইদহ জেলা শাখার সভাপতি ছিলেন। ২০০৮ সালে, বাংলাদেশ জাতীয়তাবাদী দলের নেতাকর্মীরা তার মনোনয়ন তার পাওয়ার বিরুদ্ধে প্রচার চালায় এবং তার বিরুদ্ধে দুর্নীতির অভিযোগ এনেছিলেন। তার বিরুদ্ধে আদালতে ৫ টি চাঁদাবাজির মামলা এবং ত্রাণ সামগ্রীর দুটি অপব্যবহারের মামলা দায়ের করা হয়েছিলো।
২১ এপ্রিল ২০১৬ তারিখে তিনি মৃত্যুবরণ করেন। তিনি দীর্ঘদিন ধরে লিভারজনিত রোগে ভুগছিলেন। তিনি ঢাকার একটি হাসপাতালে চিকিৎসাধীন ছিলেন।
এজ (কুস্তিগির)

এডাম জোসেফ কোপ্ল্যান্ড (জন্ম অক্টোবর ৩০, ১৯৭৩) একজন কানাডিয়ান অভিনেতা এবং পেশাদার কুস্তিগির, তিনি বর্তমানে ডাব্লিউডাব্লিউই এর সঙ্গে যুক্ত আছেন, যেখানে তিনি এজ নামে কুস্তি লড়েন। তাকে ২০১২ সালে ডব্লিউডব্লিউই হল অব ফেম এ জায়গা দেওয়া হয়।
কোপ্ল্যান্ড সুইট ড্যাডি সিকি এবং ড়ন হাটচিসন এর কাছে থেকে পেশাদারি কুস্তির প্রশিক্ষণ নেন। তিনি ১৯৯০ সালে স্বতন্ত্র ক্ষেত্রে কুস্তি লড়া শুরু করেন। তিনি ১৯৯৭ সালে ডাব্লিউডাব্লিউএফ এর সাথে চুক্তি করেন| তিনি এজ নামে টেলিভিশনে আত্মপ্রকাশ করেন। তিনি জুলাই ১৯৯৯ এ ডাব্লিউডাব্লিউই আন্তঃমহাদেশীয় চ্যাম্পিয়নশিপ জিতে নেন, ডাব্লিউডাব্লিউই এর হয়ে এটি তার প্রথম খেতাব।
তিনি পেশাদারি কুস্তি ইতিহাসে সবথেকে সজ্জিত কুস্তিগির, তিনি ডাব্লিউডাব্লিউই এ সর্বোমোট ৩১ টি চ্যাম্পিয়নশিপ খেতাব অর্জন করেছেন! এর মধ্যে সাতবার ওয়ার্ল্ড হেভিওয়েট চ্যাম্পিয়নশিপ, চারবার ডাব্লিউডাব্লিউই চ্যাম্পিয়নশিপ, পাঁচবার আন্তমহাদেশীয় চ্যাম্পিয়নশিপ, একবার ইউনাইটেড স্ট্যাটেস চ্যাম্পিয়নশিপ, রেকর্ড ১২ বার ডাব্লিউডাব্লিউএফ/ই ওয়ার্ল্ড ট্যাগ টিম চ্যাম্পিয়নশিপ, এবং দুইবার ডাব্লিউডাব্লিউই র ট্যাগ টিম চ্যাম্পিয়নশিপ। তিনি ১৪তম ডাব্লিউডাব্লিউই ত্রিপল ক্রাউন বিজয়ি এবং ৭তম গ্র‍্যান্ড স্লাম বিজয়ি। তিনি ২০০১ সালের কিং অফ দ্যা রিং বিজয়ি, ২০০৫ সালের মানি ইন দ্যা ল্যাডার ব্যাংক বিজয়ি এবং ২০১০ সালের রয়েল রাম্বল বিজয়ি, তিনি ডাব্লিউডাব্লিউই ইতিহাসের প্রথম কুস্তিগির যিনি এই তিন খেতাবই জিতেছেন।
এডাম জোসেফ কোপ্ল্যান্ড টোরেন্টোর অরেঞ্জবিলের অন্টারিয়তে জন্মগ্রহণ করেন। এডাম এর মা জুডিলিন কোপ্ল্যান্ড (জানুয়ারি ২,১৯৫৩ - নভেম্বর ২৭, ২০১৭), তিনি একজন অবিবাহিত মা ছিলেন,যিনি তার ছেলের জন্য কাজ করতেন। কোপ্লান্ড জানেন না তার পিতা কে,এমনকি তিনি কখনো তার পিতার সাথে দেখা করেননি,এমনকি তিনি তার ছবিও দেখেননি। তিনি যুবক বয়সে কুস্তিগির হওয়ার ইছা পোষণ করেন; তার প্রিয় কুস্তিগির মি:পারফেক্ট, রেন্ডি সেবেজ, হাল্ক হোগান, শন মাইকেলস এবং ব্রেট হার্ট। ১৬ বছর বয়সে তিনি রেস্টলম্যানিয়া ৬ রিংসাইডে বসে দেখেছিলেন। তিনি সেই সময় ডাব্লিউডাব্লিউএফ হেভিওয়েট চ্যাম্পিয়ান হাল্ক হোগানের পক্ষে ছিলেন।
আলোয় ভুবন ভরা

আলোয় ভুবন ভরা হল ২০১৯ সালের একটি বাংলাদেশি টেলিভিশন চলচ্চিত্র। এটি পরিচালনা করেছেন আমীরুল ইসলাম। বি কে চলচ্চিত্র ও ইমপ্রেস টেলিফিল্ম লিমিটেডের ব্যানারে প্রযোজনা করেছেন ফারজানা ব্রাউনিয়া। প্রধান অভিনয় করেছেন সাইফ খান, মিষ্টি মারিয়া, শহীদুল আলম সাচ্চু ও অরুণা বিশ্বাস ।
ঈদুল ফিতর উপলক্ষে ২০১৯ সালের ৫ জুন সকাল সাড়ে এগারোটায় চলচ্চিত্রটি চ্যানেল আইয়ের পর্দায় প্রচারিত হয়।
ভালোবাসার উত্তাপ

ভালোবাসার উত্তাপ হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন শহীদুল আলম সাচ্চু ও চলচ্চিত্রটিতে অভিনয় করেছেন ইমন, মিষ্টি মারিয়া, অরুণা বিশ্বাস সহ আরো অনেকে।
রোযার ঈদ উপলক্ষে ২০১৯ সালের ৭ জুন সকাল সাড়ে এগারোটায় চলচ্চিত্রটি চ্যানেল আইয়ের পর্দায় প্রচারিত হয়।
নাঙ্গলকোট থানা

নাঙ্গলকোট থানা বাংলাদেশের কুমিল্লা জেলার অন্তর্গত নাঙ্গলকোট উপজেলার একটি থানা।
নাঙ্গলকোট উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম নাঙ্গলকোট থানার আওতাধীন।
নাঙ্গলকোট পৌরসভা

নাঙ্গলকোট পৌরসভা বাংলাদেশের কুমিল্লা জেলার অন্তর্গত একটি পৌরসভা।
নাঙ্গলকোট উপজেলার মধ্যাংশে নাঙ্গলকোট পৌরসভার অবস্থান। এ পৌরসভার পশ্চিমে হেসাখাল ইউনিয়ন, উত্তরে মক্রবপুর ইউনিয়ন, উত্তর-পূর্বে রায়কোট দক্ষিণ ইউনিয়ন এবং পূর্বে ও দক্ষিণে মৌকরা ইউনিয়ন অবস্থিত।
নাঙ্গলকোট উপজেলার ৫নং নাঙ্গলকোট ইউনিয়ন এর দক্ষিণ-পূর্বাংশ নিয়ে নাঙ্গলকোট পৌরসভা প্রতিষ্ঠিত হয়। ফলে নাঙ্গলকোট ইউনিয়নকে বিলুপ্ত করে পৌরসভার উত্তরের অংশ ৫নং মক্রবপুর ইউনিয়ন এবং পশ্চিমের অংশ ১২নং হেসাখাল ইউনিয়ন নামে দুইটি আলাদা ইউনিয়ন গঠন করা হয়।
নাঙ্গলকোট পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
নাঙ্গলকোট পৌরসভায় কোন নদী নেই। আর উল্লেখযোগ্য খালের মধ্যে রয়েছে ঘাঘরিয়া খাল। যা পৌরসভার উত্তর ও উত্তর-পূর্ব সীমানা বরাবর প্রবাহিত হয়েছে।
নাঙ্গলকোট ইউনিয়ন

নাঙ্গলকোট বাংলাদেশের কুমিল্লা জেলার অন্তর্গত নাঙ্গলকোট উপজেলার একটি সাবেক ইউনিয়ন।
'নাঙ্গলকোট'- ছিল লাকসাম উপজেলার আওতাধীন ৫নং ইউনিয়ন পরিষদ। এ ইউনিয়নের দক্ষিণ-পূর্বাংশ নিয়ে নাঙ্গলকোট পৌরসভা প্রতিষ্ঠিত হয়। ফলে, নাঙ্গলকোট ইউনিয়নকে বিলুপ্ত করে পৌরসভার উত্তরের অংশ ৫নং মক্রবপুর ইউনিয়ন এবং পশ্চিমের অংশ ১২নং হেসাখাল ইউনিয়ন নামে দুইটি আলাদা ইউনিয়ন গঠন করা হয়।
বাংলাদেশের পররাষ্ট্র সচিব

পররাষ্ট্র সচিব হলেন বাংলাদেশ সরকারের পররাষ্ট্র মন্ত্রণালয়ের জ্যেষ্ঠ কূটনীতিক, সরকারী এবং অরাজনৈতিক কর্মকর্তা। এই কর্মকর্তা তার মন্ত্রণালয়ের সকল কার্যাদি পরিচালনা করেন, যার মধ্যে কূটনৈতিক পরিষেবাও অন্তর্ভুক্ত। তিনি পররাষ্ট্রমন্ত্রীর কাছে প্রতিবেদন করেন, যিনি পররাষ্ট্র মন্ত্রণালয়ের দায়িত্বপ্রাপ্ত রাজনৈতিক ব্যক্তিত্ব।
বর্তমান পররাষ্ট্র সচিব হলেন আসাদ আলম সিয়াম। প্রথম পররাষ্ট্র সচিব ছিলেন আবুল ফতেহ।
মঙ্গোলীয় ভাষা

মঙ্গোলীয় ভাষা (, ,Traditional Mongolian script: , ,Image: ) হলো মঙ্গোলিয়ার সরকারি ভাষা এবং মঙ্গোলীয় ভাষা পরিবারের সবচেয়ে বহুল প্রকাশিত এবং সেরা-পরিচিত সদস্য উভয়ই। এর সমস্ত উপভাষাগুলি জুড়ে স্পিকারের সংখ্যা ৫.২ মিলিয়ন হতে পারে। মঙ্গোলিয়ার বিপুল সংখ্যাগরিষ্ঠ এবং অভ্যন্তরীণ মঙ্গোলিয়া স্বায়ত্তশাসিত অঞ্চলের মঙ্গোলিয়ের অনেক বাসিন্দাসহ। মঙ্গোলিয়ায়,সিলিলিক (এবং অনেক সময় লাতিন ভাষায় সামাজিক যোগাযোগের জন্য রচিত খলখা উপভাষাটি প্রাধান্য পায়, তবে অভ্যন্তরীণ মঙ্গোলিয়ায় ভাষাটি দ্বান্দ্বিকভাবে আরও বৈচিত্র্যময় এবং চিরাচরিত মঙ্গোলীয় লিপিতে লেখা হয়। ব্যাকরণ অনুসরণ করার আলোচনায়, বিভিন্ন ধরনের মঙ্গোলিয়ান হ'ল স্ট্যান্ডার্ড খালখা মঙ্গোলিয়ান (যেমন, লেখার সম্মেলনে এবং স্কুল ব্যাকরণে আনুষ্ঠানিকভাবে প্রমিত লিখিত ভাষা), তবে যা বলা হয় তা বেশিরভাগ স্থানীয় ভাষায় বৈধ is (কথ্য) খালখা এবং অন্যান্য মঙ্গোলিয়ান উপভাষার জন্য, বিশেষত চাখর্।
রায়কোট উত্তর ইউনিয়ন

রায়কোট ইউনিয়ন উত্তর বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন। 
রায়কোট ইউনিয়নকে ভেঙ্গে রায়কোট উত্তর এবং রায়কোট দক্ষিণ নামে আলাদা দুটি ইউনিয়ন গঠন করা হয়। নবগঠিত দুটি ইউনিয়নকে করেছে ঘাঘরিয়া খাল।
নাঙ্গলকোট উপজেলার উত্তর-পূর্বাংশে রায়কোট ইউনিয়নের অবস্থান। এ ইউনিয়নের উত্তরে বাঙ্গড্ডা ইউনিয়ন, পশ্চিমে পেড়িয়া ইউনিয়ন ও মক্রবপুর ইউনিয়ন, দক্ষিণে রায়কোট দক্ষিণ ইউনিয়ন এবং পূর্বে চৌদ্দগ্রাম উপজেলার কনকাপৈত ইউনিয়ন ও মুন্সিরহাট ইউনিয়ন অবস্থিত।
রায়কোট ইউনিয়ন নাঙ্গলকোট উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
অনেক সুন্দর ব্যবস্থা পূর্বে  চোদ্দগ্রাম থেকে খুব সুন্দর রাস্তা পচ্ছিমে লাকসাম ও নাঙ্গলকোট  থেকে খুব সুন্দর রাস্তা 
এই ইউনিয়নে একমাত্র নদী পুরনো ডাকাতিয়া নদী, যা ইউনিয়নের পূর্ব সীমানা বরাবর বয়ে গিয়েছে। আর উল্লেখযোগ্য খালের মধ্যে রয়েছে ঘাঘরিয়া খাল। যা অত্র ইউনিয়নের পিপড্যা গ্রাম থেকে শুরু হয়ে দক্ষিণ সীমানা বরাবর যথাক্রমে বেকামলিয়া, শ্রীরামপুর, দক্ষিণ মাহিনী, মালিপাড়া, শ্যামিরখিল, অলিপুর গ্রামে পাশ দিয়ে প্রবাহিত হয়ে মনোহরগঞ্জ বাজারের নিকট ডাকাতিয়া নদীতে মিশেছে।
বর্তমান চেয়ারম্যানঃ মো. রফিকুল ইসলাম মজুমদার
সংরক্ষিত আসনের সদস্যঃ
১. মোসা. সাহেনা বেগম (১, ২ ও ৩ নং ওয়ার্ড)
২. আয়েশা সিদ্দিকা (৪, ৫ ও ৬ নং ওয়ার্ড)
৩. মুর্শিদা বেগম (৭, ৮ ও ৯ নং ওয়ার্ড)
সাধারন আসনের সদস্যঃ
১নং ওয়ার্ড- মাহবুবুল হক
২নং ওয়ার্ড- শাহজাহান মিয়াজী
৩নং ওয়ার্ড- কামাল হোসেন
৪নং ওয়ার্ড- মো. নুরুল ইসলাম
৫নং ওয়ার্ড- নুরুল হক হাজারী
৬নং ওয়ার্ড- মো. মোস্তফা
৭নং ওয়ার্ড- জসিম উদ্দিন মোল্লা
৮নং ওয়ার্ড- মোহাম্মদ মাইন উদ্দিন মজুমদার
৯নং ওয়ার্ড- নজির আহাম্মদ
মৌকরা ইউনিয়ন

মৌকরা বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
নাঙ্গলকোট উপজেলার মধ্যাংশে মৌকরা ইউনিয়নের অবস্থান। এ ইউনিয়নের উত্তরে রায়কোট দক্ষিণ ইউনিয়ন, পশ্চিমে নাঙ্গলকোট পৌরসভা ও হেসাখাল ইউনিয়ন, দক্ষিণে জোড্ডা পূর্ব ইউনিয়ন ও ঢালুয়া ইউনিয়ন এবং পূর্বে চৌদ্দগ্রাম উপজেলার চিওড়া ইউনিয়ন ও কনকাপৈত ইউনিয়ন অবস্থিত।
মৌকরা ইউনিয়ন নাঙ্গলকোট উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
মৌকারা ইউনিয়নে উপর দিয়ে চলে গেছে ঢাকা-চট্রগ্রাম রেলপথ। মৌকার ইউনিয়নে পড়েছে নাঙ্গলকোট উপজেলার ২য় রেলওয়ে স্টেশন, ব্রিটিশ আমলের পুরাতন রেলওয়ে স্টেশন -হাসানপুর রেলওয়ে স্টেশন। এই স্টেশনে চট্রলা এক্সপ্রেস, মেঘনা, কর্ণফুলি, সাগরিকা, চট্টগ্রাম মেইল, নাসিরাবাদ ইত্যাদি ট্রেন স্টোপেজ আছে।
বিরুলী বাশতলা, মোড়েশ্বর বাজার, সরকার বাজার।
মক্রবপুর ইউনিয়ন

মক্রবপুর বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
নাঙ্গলকোট উপজেলার উত্তর-মধ্যাংশে মক্রবপুর ইউনিয়নের অবস্থান। এ ইউনিয়নের উত্তরে পেড়িয়া ইউনিয়ন, পূর্বে রায়কোট ইউনিয়ন, দক্ষিণে নাঙ্গলকোট পৌরসভা এবং পশ্চিমে হেসাখাল ইউনিয়ন ও লাকসাম উপজেলার আজগরা ইউনিয়ন অবস্থিত।
মক্রবপুর ইউনিয়ন নাঙ্গলকোট উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
২০০২ সালে তৎকালীন নাঙ্গলকোট ইউনিয়নের দক্ষিণ-পূর্বাংশ নিয়ে নাঙ্গলকোট পৌরসভা প্রতিষ্ঠিত হয়। ফলে নাঙ্গলকোট ইউনিয়নকে বিলুপ্ত করে পৌরসভার উত্তরের অংশ নিয়ে এই ৫ নং মক্রবপুর ইউনিয়ন এবং পশ্চিমের অংশ নিয়ে ১২ নং হেসাখাল ইউনিয়ন নামে দুইটি আলাদা ইউনিয়ন গঠন করা হয়।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে ঘাঘরিয়া খাল। যা ইউনিয়নের দক্ষিণ সীমানা বরাবর যথাক্রমে কনকইজ, সাবিত্রা, সাহেদাপুর, বান্নগর, পূর্ব ভাতড়া গ্রামের পাশ দিয়ে প্রবাহিত হয়েছে। 
হাজী আব্দুল মান্নান, প্রকৌশলী, বিটিসিএল
বর্তমান চেয়ারম্যান গোলাম মর্তুজা চোধুরী (মুকুল)
আদ্রা দক্ষিণ ইউনিয়ন

আদ্রা দক্ষিণ বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
নাঙ্গলকোট উপজেলার পশ্চিমাংশে আদ্রা দক্ষিণ ইউনিয়নের অবস্থান। এ ইউনিয়নের উত্তরে আদ্রা উত্তর ইউনিয়ন, পূর্বে হেসাখাল ইউনিয়ন ও জোড্ডা পূর্ব ইউনিয়ন, দক্ষিণে জোড্ডা পশ্চিম ইউনিয়ন, দক্ষিণ-পশ্চিমে মনোহরগঞ্জ উপজেলার নাথেরপেটুয়া ইউনিয়ন এবং পশ্চিমে মনোহরগঞ্জ উপজেলার উত্তর হাওলা ইউনিয়ন ও খিলা ইউনিয়ন অবস্থিত।
আদ্রা দক্ষিণ ইউনিয়ন নাঙ্গলকোট উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
এখানে রয়েছে সরকারি বেসরকারি বিভিন্ন স্কুল কলেজ ও কওমি ও আলিয়া মাদরাসা,
বর্তমানে সর্বোপরি শিক্ষার জন্য সবাই আগ্রহী।
পুজকরা আদর্শ উচ্চ বিদ্যালয়,
পুজকরা ইসলামিয়া কারিগরি মাদ্রাসা,
পুজকরা পূর্ব সরকারী প্রাথমিক বিদ্যালয়,
পুজকরা পশ্চিম সরকারী প্রাথমিক বিদ্যালয়,
পুজকরা মোহাম্মদিয়া হাফেজিয়া মাদরাসা,
পুজকরা অক্সফোর্ড কিন্ডার গার্ডেন
পুজকরা হাজি আমানুল্লাহ ইসলামিক ইনস্টিটিউট
পুজকরা দক্ষিণ পাড়া তালিমুল কুরআন নূরানী মাদরাসা,
ভোলাইন বাজার উচ্চ বিদ্যালয় ও কলেজ,
ভোলাইন বাজার আলিম মাদ্রাসা,
চাটিতলা উচ্চ বিদ্যালয়,
আদ্রা সরকারী প্রাথমিক বিদ্যালয়,
তুগুরিয়া সরকারি প্রাথমিক বিদ্যালয়,
বড় তুগুরিয়া বেসরকারি ছাত্র কল্যাণ পরিশোধ,
দারুল উলূম তুগুরিয়া, কালাচৌঁ সরকারি প্রাথমিক বিদ্যালয়।
লাকসাম থেকে নোয়াখালী রাস্তার তুগুরিয়া বাজার আদ্রা দক্ষিণ ইউনিয়নের অন্তর্ভুক্ত।
এছাড়াও ঢাকা নোয়াখালী হাইওয়ে এর পাশে অবস্থিত পুজকরা জেঠার দোকান ও জামাইর দোকান হয়ে আপনি আদ্রা দক্ষিণ ইউনিয়নে প্রবেশ করতে পারবেন।
ভোলাইন বাজার,
তুগুরিয়া বাজার।
জোড্ডা পশ্চিম ইউনিয়ন

জোড্ডা পশ্চিম বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
নাঙ্গলকোট উপজেলার দক্ষিণ-পশ্চিমাংশে জোড্ডা পশ্চিম ইউনিয়নের অবস্থান। এ ইউনিয়নের উত্তরে আদ্রা দক্ষিণ ইউনিয়ন, পূর্বে জোড্ডা পূর্ব ইউনিয়ন, দক্ষিণে বটতলী ইউনিয়ন ও নোয়াখালী জেলার সেনবাগ উপজেলার ছাতারপাইয়া ইউনিয়ন এবং পশ্চিমে মনোহরগঞ্জ উপজেলার নাথেরপেটুয়া ইউনিয়ন অবস্থিত।
জোড্ডা পশ্চিম ইউনিয়ন নাঙ্গলকোট উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
২০১১ সালের আদমশুমারী অনুসারে এখানে শিক্ষার হার ৬৫%; যার মধ্যে পুরুষ ৬৮% এবং মহিলা ৬২%।
চড়িয়া বাজার।মান্দ্রা বাজার, ঐতিহ্যবাহী মানিকমুড়া বাজার,জোড্ডা বাজার,
ঢালুয়া ইউনিয়ন

ঢালুয়া বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
মোট জনসংখ্যা ৪৪৯৫২ জন (২০১১ আদমশুমারী অনুয়ায়ী)
নাঙ্গলকোট উপজেলার দক্ষিণ-পূর্বাংশে ঢালুয়া ইউনিয়নের অবস্থান। এ ইউনিয়নের উত্তরে মৌকরা ইউনিয়ন; পশ্চিমে জোড্ডা পূর্ব ইউনিয়ন ও দৌলখাঁড় ইউনিয়ন; দক্ষিণে বক্সগঞ্জ ইউনিয়ন; দক্ষিণ-পূর্বে সাতবাড়িয়া ইউনিয়ন এবং পূর্বে চৌদ্দগ্রাম উপজেলার গুণবতী ইউনিয়ন, জগন্নাথদীঘি ইউনিয়ন ও চিওড়া ইউনিয়ন অবস্থিত।
ঢালুয়া ইউনিয়ন নাঙ্গলকোট উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
অত্যন্ত উন্নত। সব পকপকা।
ঢালুয়া ইউনিয়নের প্রধান প্রধান হাট-বাজারগুলো হল:
সাতবাড়িয়া ইউনিয়ন, নাঙ্গলকোট

সাতবাড়িয়া বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
সাতবাড়ীয়া জায়গাটি মোগল আমল থেকেই একটি জনপ্রিয় এলাকা ছিলো। এটি ব্রিটিশ শাসনের সময় হোমনাবাদ পরগণার অন্তর্ভুক্ত ছিলো। এই অঞ্চলে শাসন ব্যবস্থার সুবাদে অনেক ইংরেজ উর্ধতন কর্মকর্তাদের যাতায়াত গঠেছিলো। এটি চৌদ্দগ্রাম থানার অন্তর্ভুক্ত ছিলো যেটি প্রশাসনিক ভাবে ১৬ নং সাতবাড়ীয়া ছিলো৷ সাতবাড়ীয়া ইউনিয়ন বোর্ড সর্বপ্রথম ১৯৯৯ সালে বর্তমান সাতবাড়ীয়া ও বক্সগঞ্জ ইউনিয়ন নিয়ে গঠিত হয়েছিলো। তখন ইউনিয়ন বোর্ড এর সর্বোচ্চ পদমর্যাদা ছিলো প্রেসিডেন্ট (বর্তমান চেয়ারম্যান সমমর্যাদা)। এই ইউনিয়ন বোর্ডের প্রথম প্রেসিডেন্ট ছিলেন অষ্টগ্রাম মানিকগংগা ভূঁইয়া বাড়ীর তৎকালীন তালুকদার জনাব মনোহর আলী ভূঁইয়া (চৌধুরী মিঞা)। তিনি ৩ বছর মেয়াদে টানা ৩ বার অর্থাৎ দীর্ঘ ১২ বছর এই দায়িত্ব পালন করেন। তিনি ছিলেন বারো ভূঁইয়া উপ বংশের সদস্য এবং বক্সগঞ্জ যার নামে নামকরণ করা হয় সেই বিখ্যাত ব্যক্তিত্ব জায়গীরদার বক্স আলী ভূঁইয়ার বংশধর। যুগে যুগে এই সাতবাড়ীয়ায় জন্ম নিয়েছে অনেক জ্ঞানী গুনিজন। মহান মুক্তিযুদ্ধের সময় সাতবাড়ীয়ার ভূমিকা ছিলো অবিস্মরণীয়। বীরপ্রতীক মরহুম মেজর এনামুল হক সাহেব(টাইগার) ছিলেন মুক্তিযোদ্ধাদের মাঝে অন্যতম। যুগের পরিক্রমায় ঐতিহাসিক সাতবাড়ীয়া এখনো সমাজের বিভিন্ন স্তরে তার অবদানের সাক্ষর রেখে চলেছেন।
নাঙ্গলকোট উপজেলার দক্ষিণ-পূর্বাংশে সাতবাড়িয়া ইউনিয়নের অবস্থান। এ ইউনিয়নের উত্তর-পশ্চিমে ঢালুয়া ইউনিয়ন, পশ্চিমে বক্সগঞ্জ ইউনিয়ন, দক্ষিণে বক্সগঞ্জ ইউনিয়ন ও ফেনী জেলার দাগনভূঁইয়া উপজেলার সিন্দুরপুর ইউনিয়ন এবং পূর্বে চৌদ্দগ্রাম উপজেলার আলকরা ইউনিয়ন ও গুণবতী ইউনিয়ন অবস্থিত।
সাতবাড়িয়া ইউনিয়ন নাঙ্গলকোট উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ। এ ইউনিয়নের গ্রামগুলো হল:
পূর্বে আকদিয়া এই ইউনিয়নের অন্তর্ভুক্ত ছিল, কিন্তু পরবর্তীতে এটিকে চৌদ্দগ্রাম উপজেলার গুণবতী ইউনিয়নের অন্তর্ভুক্ত করা হয়। তাছাড়াও স্বাধীনতা পূর্ববর্তী সময়ে বর্তমান বক্সগঞ্জ ইউনিয়ন এই সাতবাড়ীয়ার অংশবিশেষ ছিলো। স্বাধীনতা পরবর্তী সময়ে বক্সগঞ্জ একটি স্বাধীন ইউনিয়ন হিসেবে আত্মপ্রকাশ করলে এই সাতবাড়ীয়া বর্তমান ভৌগোলিক স্থানের মালিক হয়।
নদী- ডাকাতিয়া নদীর পাশে অবস্থিত
নেই পর্যটন এর জন্য সাতবাড়িয়া ও অস্ট্রগ্রাম এর মাঝামাঝি সেতু।
হেসাখাল ইউনিয়ন

হেসাখাল বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
হেসাখাল ইউনিয়নের মোট আয়তন প্রায় ১৩.৩০ বর্গ কি.মি.। 
২০০২ সালে তৎকালীন নাঙ্গলকোট ইউনিয়নের দক্ষিণ-পূর্বাংশ নিয়ে নাঙ্গলকোট পৌরসভা প্রতিষ্ঠিত হয়। ফলে নাঙ্গলকোট ইউনিয়নকে বিলুপ্ত করে পৌরসভার পশ্চিমের অংশ নিয়ে ১২ নং হেসাখাল ইউনিয়ন এবং উত্তরের অংশ নিয়ে ৫ নং মক্রবপুর ইউনিয়ন নামে দুইটি আলাদা ইউনিয়ন গঠন করা হয়।
নাঙ্গলকোট উপজেলার দক্ষিণ-পশ্চিমাংশে হেসাখাল ইউনিয়নের অবস্থান। এ ইউনিয়নের পূর্বে মক্রবপুর ইউনিয়ন, নাঙ্গলকোট পৌরসভা ও মৌকরা ইউনিয়ন; দক্ষিণে জোড্ডা পূর্ব ইউনিয়ন; পশ্চিমে আদ্রা দক্ষিণ ইউনিয়ন ও আদ্রা উত্তর ইউনিয়ন এবং উত্তর-পশ্চিমে লাকসাম উপজেলার আজগরা ইউনিয়ন অবস্থিত।
হেসাখাল ইউনিয়ন নাঙ্গলকোট উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
নাঙ্গলকোট উপজেলা সদর থেকে ৫ কি.মি. দূরে অবস্থিত হেসাখাল বাজারে যাতায়াত করার জন্য রিকশা, অটোরিকশা আছে। লাকসাম থেকে হেসাখাল বাজারে যাতায়াত করার জন্য সিএনজি রয়েছে।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে ঘাঘরিয়া খাল। স্থানীয়রা এটিকে "গাংগরী খাল" হিসাবে চিনে। খালটি যথাক্রমে পাটোয়ার, হেসাখাল বাজার, উরুকচাইল গ্রাম দিয়ে বয়ে গিয়েছে।
বটতলী ইউনিয়ন, নাঙ্গলকোট

বটতলী বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
নাঙ্গলকোট উপজেলার দক্ষিণ-পশ্চিমাংশে বটতলী ইউনিয়নের অবস্থান। এ ইউনিয়নের পশ্চিম উত্তরে জোড্ডা পশ্চিম ইউনিয়ন, দক্ষিণ পশ্চিমে দৌলখাঁড় ইউনিয়ন, দক্ষিণে নোয়াখালী জেলার সেনবাগ উপজেলার কেশারপাড় ইউনিয়ন এবং পশ্চিমে নোয়াখালী জেলার সেনবাগ উপজেলার ছাতারপাইয়া ইউনিয়ন 
দক্ষিণ পুর্বে বক্সগঞ্জ ইউনিয়ন উত্তর পূর্বে ঢালুয়া ইউনিয়ন উত্তরে মৌকরা ইউনিয়ন অবস্থিত।
বটতলী ইউনিয়ন নাঙ্গলকোট উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
বটতলী ইউনিয়নের প্রধান হাট-বাজার হলো বটতলী বাজার। সপ্তাহে রবিবার এবং বুধবার এ দুইদিন হাট-বাজার বসে। এছাড়াও রয়েছে উল্লাখালী বাজার, ধনমুড়ী বাজার এবং কোচপাড়া বাজার।
জোড্ডা পূর্ব ইউনিয়ন

জোড্ডা পূর্ব বাংলাদেশের কুমিল্লা জেলার অন্তর্গত নাঙ্গলকোট উপজেলার আওতাধীন ১১নং ইউনিয়ন পরিষদ।
নাঙ্গলকোট উপজেলার মধ্যাংশে জোড্ডা পূর্ব ইউনিয়নের অবস্থান। এ ইউনিয়নের উত্তরে হেসাখাল ইউনিয়ন, পূর্বে মৌকরা ইউনিয়ন ও ঢালুয়া ইউনিয়ন, দক্ষিণে দৌলখাঁড় ইউনিয়ন এবং পশ্চিমে জোড্ডা পশ্চিম ইউনিয়ন অবস্থিত।
জোড্ডা পূর্ব ইউনিয়ন নাঙ্গলকোট উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
 বিদ্যালয়,হানগড়া-পদুয়া।
১)পদুয়া যুব কল্যাণ সংস্থা।
মরহুম বীর মুক্তিযোদ্ধা শামসুল হক,শংকরপুর।
মরহুম আলী আকবর চেয়ারম্যান, বাইয়ারা।
<nowiki>মরহুম বীর মুক্তিযোদ্ধা আব্দুর রাজ্জাক চৌধুরী, বাইয়ারা</nowiki>
<মরহুম সিরাজুল ইসলাম, জো¹ড্ডা।
জনাব আব্দুর রহিম মোল্লা,নারায়নকোট
পাশ্চাত্য গূঢ়বাদ

পশ্চিমা গূঢ়বাদ যা সাধারণত গূঢ়বাদ বা পশ্চিমা রহস্যাবৃত ঐতিহ্য হিসেবেও পরিচিত এমন একটি টার্ম যার অধীনে বিশেষজ্ঞরা পশ্চিমা প্রচলিত নানারকম স্বাধীন ধারণা সমূহ ও আন্দোলন সমূহকে শ্রেণীবদ্ধ করেছে। এই ধারণার প্রবাহ সমূহএকই সত্যর দ্বারা একত্রিত এবং তারা জুডো খ্রিস্টান ধর্ম ও আলোকিত যুক্তিবাদ উভয়ই থেকে পৃথক। গূঢ়বাদ ধারণাটি বিভিন্ন ধরনের পাশ্চত্য দর্শন, ধর্ম, অপবিজ্ঞান,শিল্প সাহিত্য ও সংগীতকে বিস্তৃত করেছে সেই সাথে বুদ্ধিবৃত্তিক ধারণা ও পপ কালচারকে অব্যাহত রেখেছে।
‌পাশ্চাত্যর বিশাল ঐতিহ্য ও দর্শনকে গূঢ়বাদের মধ্য শ্রেণিবদ্ধ করার ধারণা জন্মায় সপ্তদশ শতাব্দীর শেষের দিকে। বিভিন্ন বুদ্ধিজীবী ও স্কলার পশ্চিমা গূঢ়বাদ কে কীভাবে সংজ্ঞায়িত করা যাবে তা নিয়ে বিতর্ক করেছেন,  বিভিন্ন বিকল্পের প্রস্তাব করেছেন ।  কোন কোন পণ্ডিত গূঢ়বাদকে বহুবছর লুকানো ও আভ্যন্তরীণ ঐতিহ্য হিসেবে ধরে নিয়ে এর সংজ্ঞা নিয়েছেন গূঢ়বাদের  নিজস্ব বিদ্যালয় গুলো থেকে।একটি দৃষ্টিকোণ থেকে গূঢ়বাদ কে এমন টি ভঙ্গিতে দেখা হয় যেটি যা মায়াময় পৃথিবী ও মোহমুক্তির মধ্যে বন্ধন হিসেবে কাজ করছে। আরেক দৃষ্টিভঙ্গিতে গূঢ়বাদ পশ্চিমাবিশ্বের সমস্ত প্রত্যাখ্যাত জ্ঞানকে একিভূত করে  যা বৈজ্ঞানিক সংস্থা ও ধর্মীয় কর্তৃপক্ষ দ্বারা প্রত্যাখ্যাত।
‌পূর্বের ঐতিহ্যগুলি যাদের পরবর্তীতে বিশ্লেষণ করে গূঢ়বাদের ভিত্তি রচয়িত হয়েছিলো তাদের উৎপত্তি প্রাচীন যুগে পূর্বভূমধ্যসাগরের তীরে যেখানে হার্মিটিসিজম,  নোস্টিসিজম ও নিওপ্লেটোনিজম চিন্তাধারার বাহক হয়ে উঠেছিলো যারা পরবর্তীতে খ্রিষ্টান চিন্তাধারার সাথে মিশে গিয়েছিলো। রেনেসাঁর সময় ইউরোপ এইসব চিন্তাধারার প্রতি আগ্রহ দেখিয়েছে,  বিভিন্ন বুদ্ধিজীবী কাব্বালাহ ও খ্রিস্টান দর্শনের সাথে প্যাগান বা পৌত্তলিকদের দর্শনের মিল ঘটিয়েছেন। যা জন্ম দিয়েছে খ্রিষ্টান থিওসোফির মতো রহস্যময়  আন্দোলন।  সপ্তদশ শতাব্দীতে বিকাশ  ঘটেছিলো রোশিক্রিশিয়ানিজম ও ফ্রীম্যাসনদের মতো গুপ্তজ্ঞান কে ধারণ করে এমন সমাজের, যখন অষ্টাদশ  শতাব্দীর আলোর যুগটি  গূঢ়বাদের চিন্তাধারাকে নতুন দিকে  বিকশিত করে। উনবিংশ শতাব্দীতে গূঢ়তত্ত্বীয়  চিন্তাধারায় নতুন প্রবণতা দেখা যায় যা অকাল্ট হিসেবে পরিচিতি পায়। এই শতাব্দীর বিশিষ্ট গোষ্ঠীগুলোর মধ্য উল্লেখযোগ্য  থিওসফিক্যাল সোসাইটি ও গোল্ডেন ডনের হারমেটিক অর্ডার। গূঢ়বাদের ধারণাগুলি ১৯৬০ এর দশকের পাল্টা  সংস্কৃতি ও পরবর্তী কালের সাংস্কৃতিক প্রবণতাগুলির সাথে মিশে পড়ছিলো এবং যার থেকে ১৯৭০ এর দশকে নিউ এজ ফেনোমেনন এর আত্ম প্রকাশ ঘটে।
‌যদিও এই সব আন্দোলন গুলো আঠারো দশকের শেষদিকে বিকশিত পশ্চিমা গূঢ়বাদের বিকাশের বিধিতে শ্রেণিবদ্ধ করা যেতে পারে এবং এই ধারণাটিকে মূলত একাডেমিক গবেষণার বিষয় হিসেবে অবহেলা করা হয়েছিলো।  একাডেমিক বিষয় হিসেবে পাশ্চাত্য গূঢ়বাদের উত্থান হয়েছিলো বিশ শতকের শেষ ভাগে  ফ্রান্সিস ইয়েটস এবং এন্টোইন ফাইভ্রের হাত ধরে। গূঢ়বাদী ধারণাগুলি  ইতোমধ্যে শিল্প, সাহিত্য ,  চলচ্চিত্র এবং সংগীতে উপস্থাপিত হয়ে পপকালচারে প্রভাব ফেলছে।
পার্বতীপুর ইউনিয়ন

পার্বতীপুর ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার গোমস্তাপুর উপজেলার ইউনিয়ন, একটি প্রশাসনিক এলাকা।
চাঁপাইনবাবগঞ্জ জেলা শহর হতে উত্তরে ৩২ কি: মি: দুরে ও গোমস্তাপুর উপজেলা সদর হতে দক্ষিণে ১৬ কি: মি: দুরে রাস্তার পূর্ব জিনারপুর গড়বাড়ী বাজার সংলগ্ন পার্বতীপুর ইউনিয়ন পরিষদ টি অবস্থিত।
আয়তন- ১৮৭৪৭ একর। জনসংখ্যা- পুরুষ, ১৫৯৭৪ জন। মহিলা, ১৫৪৪৬ জন।
শিক্ষার হার :  ৩৬.৯৪ %
শিক্ষা প্রতিষ্ঠান
বর্তমান চেয়ারম্যান-মোঃ লিয়াকত আলী খান
রায়কোট দক্ষিণ ইউনিয়ন

রায়কোট দক্ষিণ বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন। পূর্বে এটি অবিভক্ত রায়কোট ইউনিয়নের অংশ ছিল।
রায়কোট ইউনিয়নকে ভেঙ্গে রায়কোট উত্তর এবং রায়কোট দক্ষিণ নামে আলাদা দুটি ইউনিয়ন গঠন করা হয়। এই নবগঠিত দুটি ইউনিয়নের মধ্যকার সীমানা নির্ধারণ করেছে ঘাঘরিয়া খাল। আর অত্র রায়কোট দক্ষিণ ইউনিয়নের চেয়ারম্যান কার্যালয় স্থাপিত হয় ঝটিয়াপাড়া বাজারে।
নাঙ্গলকোট উপজেলার পূর্বাংশে রায়কোট দক্ষিণ ইউনিয়নের অবস্থান। এ ইউনিয়নের উত্তরে রায়কোট উত্তর ইউনিয়ন, পশ্চিমে নাঙ্গলকোট পৌরসভা, দক্ষিণে মৌকরা ইউনিয়ন এবং পূর্বে চৌদ্দগ্রাম উপজেলার কনকাপৈত ইউনিয়ন অবস্থিত।
০৫ নং রায়কোট দক্ষিণ ইউনিয়ন নাঙ্গলকোট উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ। বর্তমান চেয়ারম্যান - আবুল কালাম ভুঁইয়া(২০২২-বর্তমান)
এই ইউনিয়নে একমাত্র নদী পুরনো ডাকাতিয়া নদী, যা ইউনিয়নের পূর্ব সীমানা বরাবর বয়ে গিয়েছে। আর উল্লেখযোগ্য খালের মধ্যে রয়েছে ঘাঘরিয়া খাল। যা পার্শবর্তী উত্তর ইউনিয়নের পিপড্যা গ্রাম থেকে শুরু হয়ে অত্র ইউনিয়েনের উত্তর সীমানা বরাবর বাসন্ডা, মনতলী, বামপাড়া গ্রামে পাশ দিয়ে প্রবাহিত হয়ে মনোহরগঞ্জ বাজারের নিকট ডাকাতিয়া নদীতে মিশেছে।
শিক্ষা প্রতিষ্ঠান
আদ্রা উত্তর ইউনিয়ন

আদ্রা উত্তর ইউনিয়ন বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
বর্তমানে এখানে মোট জনসংখ্যা সংখ্যা ৩৬৯৯৭ জন।
নাঙ্গলকোট উপজেলার পশ্চিমাংশে আদ্রা উত্তর ইউনিয়নের অবস্থান। এ ইউনিয়নের পূর্বে হেসাখাল ইউনিয়ন, দক্ষিণে আদ্রা দক্ষিণ ইউনিয়ন, পশ্চিমে মনোহরগঞ্জ উপজেলার খিলা ইউনিয়ন এবং উত্তরে লাকসাম উপজেলার উত্তরদা ইউনিয়ন অবস্থিত।
আদ্রা উত্তর ইউনিয়ন নাঙ্গলকোট উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
বেলঘর গোসাই বাজার মন্দির
কাটলা ইউনিয়ন

কাটলা ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার একটি প্রশাসনিক এলাকা।
ভৌগলিকভাবে এই ইউনিয়ন শাখা যমুনা নদীর তীরে অবস্থিত।
ইউনিয়নের মোট আয়তন ১৬৪৮ হেক্টর এবং মোট জনসংখ্যা ১৭২৪৬ জন। এর মধ্যে পুরুষ ৮৭৪১ জন এবং মহিলা ৮৫০৫ জন।
ইউনিয়নে একটি মহাবিদ্যালয়, ৩টি মাধ্যমিক বিদ্যালয় এবং একটি নিম্ন মাধ্যমিক বিদ্যালয় একটি নিম্ন বালিকা মাধ্যমিক বিদ্যালয় আছে। এছাড়াও ১৬টি সরকারী প্রাথমিক বিদ্যালয়,এবতেদায়ী, দাখিল, আলিম, ফাজিল ও কামিল মাদরাসা ৩টি আছে। এবং ৩টি হাফেজিয়া মাদ্রাসা আছে ১ কাটলা হাফেজিয়া মাদ্রাসা ২ কাটলা মোল্লাপাড়া হাফেজিয়া মাদ্রাসা ,৩ শৈলান হাফেজিয়া মাদ্রাসা
কাটলার অর্থনীতি কৃষি নির্ভর। এখানে উৎপাদিত প্রধান প্রধান ফসল হল বোরো, আমন, গম, সরিষা ও পাট।
বাংলাদেশের টেলিযোগাযোগ কোম্পানির তালিকা

এই পাতাটি বাংলাদেশের উল্লেখযোগ্য টেলিযোগাযোগ সংস্থাগুলির একটি তালিকা প্রদর্শন করে।